SARL-NUUS SONDAG 20 APRIL 2014 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


Hierdie naweek vier ons Paasfees, `n belangrike tydperk op die Christen-almanak. 
Die President Geoff Levey, ZS6GRL, en Raad van die SARL wens al ons luis- 
teraars `n geseende Paastyd toe. Aan ons Joodse luisteraars, wat die uittog uit 
slawerny in Egipte, vanaf sononder Maandag gedenk, ons wense vir `n gelukkige 
feestyd. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Op Woensdag 16 April het die sleutel van René van Zyl ZS1VR stil geraak Hy 
het 'n Jack Twine toekenning in 2005 ontvang. 


Ons innige simpatie aan sy vrou en kinders. 
(Stilte) 
IN DIE NUUS VANDAG: 


HAMNET LEWER KRITIESE KOMMUNIKASIENETWERK VIR DIE TWO 
OCGEANS NUWE ISS DIGITALE VIDEO TEN VOLLE IN WERKING GES- 
TEL SA AMSAT RUIMTESIMPOSIUMPROGRAM OP DIE WEB 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


HAMNET LEWER KRITIESE KOMMUNIKASIENETWERK VIR DIE TWO 
OCEANS 


Hamnet Wes-Kaap het hierdie naweek vir die sestiende jaar na mekaar die 
kommunikasie in die sweefvoertuie gedurende die Two Oceans Marathon hanteer. 
Die mediese easpekte van die resies is deur Metro Noodbestuur die laaste twee 
jaar oorgeneem en Hamnet maak deel uit van die reddingsfunksie gedurende die 
marathon. 


16 operateurs beman en bestuur die 9-sitplek voertuie, hanteer snelrespons voer- 
tuie en beman die amptelike afsnypunte om die akkuraatheid van tye te verseker. 
2 operateur beman die radiostasie by die gesamentlike Operasiesentrum by die 
Tygerberg hospital se Provinsiale Noodbestuursentrum. Alle operateurs het 
opspoorstelsels in hulle voertuie en is ten alle tye op die TV muur in die Be- 
heersentrum sigbaar. 


“Even though some of the communications during the race between the JOGC 
and the ambulances and response vehicles are handled by the new Emergency 
Services Computer Aided Despatch system, the value of analogue communica- 
tion with the sweeps and rovers should not be underestimated”, het Dave Reece 
Adjunk Provinsiale Direkteur van Hamnet, Wes-Kaap gesê. 


NUWE ISS DIGITALE VIDEO TEN VOLLE IN WERKING GESTEL 


“Tt is my pleasure to proceed to the Ham Video's functional commissioning. 1 feel 
honoured to inaugurate this new amateur radio educational facility which will 
enhance space conversations between crew members and students. 1 congrat- 
ulate ARISS for this acguisition and 1 wish Ham Video a long life and plenty 
of successful school contacts” het die ISS stasiebevelvoerder Koichi Wakata, 
KO5ZTA, gesê met die intydse inwerkingstellingsplegtigheid vanaf ORAISS aan 
boord van die Internasionale Ruimtestasie. 


Gaston Bertels, ON4WE, is die ARISS Europa se voorsitter en in 'n verklar- 
ing het hy gesê dat om 18:23 UTC op Sondag 13 April Bevelvoerder Wakata 
die HAM videostelsel in volle werking geplaas het terwyl grondstasies GAKLB, 
F6DZP, IK1SLD en ander die sein ontvang het. Dit is ook lewendig oord die 
British Amateur Radio Club's videobediener aangebied. Die hoë kwaliteit digi- 
tale sein het omtrent ses minute geduur waartydens Wakate 'n reeks vrae in die 
vorm, van `n skoolkontak beantwoord en `n mikrogolfeksperiment voltooi het. 


Die geleentheid is nou aanlyn by verskeie bronne vir almal beskikbaar. Besoek 
www.hamradio.org.za vir die ISS video. 


SA AMSAT RUIMTESIMPOSIUMPROGRAM OP DIE WEB 


Vanaf Maandag sal die volle program van die SA AMSAT Ruimtesimposium 
wat op Saterdag 24 Mei by die Innovation Hub in Pretoria gehou word by 
www.amsatsa.org.za beskikbaar wees. Maak gerus gebruik van die afslag vir 
vroee reakasiel 


RADIO HARGEISHA OP DIE 40 METRE BAND 


Die TARU Moniteringstelsel nuusbrief dra berig van storings deur radiostasies 
op die eksklusiewe amateurseksie van die 40 meter band. Die verslag meld 
dat die oorsprong gespoor is na Radio Hargeisha in Somaliland op 7120 kHz 
en Khartoum in die Sudan op 7200 kHz. Monitor hierdie twee frekwensies en 
rapporteer tye wanneer uitsendings in Suid-Afrika gehoor word aan die verant- 
woordelike Raadslid, Gideon Jannasch, ZSAGJA. Stuur asseblief `n verslag oor 
enige inmenging, verkieslik saam met `n audiosnit, aan intruder@sarl.org.za. 


LIGANUUS 
SARL RAAD STEL BHF/UHF/MIKROGOLFKOMITEE AAN 


Die raad van die Suid-Afrikaanse radioliga het `n drieman komitee aangestel om 
algemene bandbeplanning, sowel as herhaler en baken frekwensies op die BHF, 
UHF en Mikrogolfspektrum te fasiliteer. 


Die sameroeper van die komitee is Rassie Erasmus, ZS1YT, bygestaan deur die 
tegniese vaardige Frik Wolf ,ZS6FZ en Nico Janse van Rensburg, ZS6OL. Alle 
BHF/UHF /Mikrogolfsake, insluitende aansoeke vir herhaler en bakenfrekwen- 
sies moet na die komitee per e-pos by vhf@sarl.org.za verwys word. 


WEBWEERGAWE VAN RADIO ZS BIED MEER 


Die webweergawe van Radio 7S sal in die toekoms meer inhoud as die gedrukte 
weergawe bevat. Diagramme sal ook groter en makliker leesbaar wees. Die 
Maart/April uitgawe is nou op die web beskikbaar. Gaan na www.sarl.org.za 
en klik op die lede-alleen skakel op die regter boonste hoek van die tuisblad. 


Brian Austin skryf oor sy weergawe van die G5RV, genome die ZS6BKW multi- 
band dipool. Dit is die moeite werd om dit te lees en meer nog om dit te bou. 
Dennis Green, ZS4BS skryf oor SOTA, wat dit is met al die akronieme en Dennis 
verduidelik “Summits on the air”! “An isolated USB transceiver control with 
sound card interface” deur Frik Wolf, ZS6FZ is 'n web alleen artikel. Hierdie 
is slegs grepe uit wat in die jongste Radio ZS beskikbaar is. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteitsvlak gematig 
gaan wees. Die sigbare son oppervlakte is oortrek met sonvlekke waarvan ten 
minste drie genoeg energie huisves vir M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 130. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net 'n kortkop agter behoort te wees. 
Daar behoort ook `n paar 6 m openinge vroeg aand te wees. 


Besoek gerus die webtuiste spaceweather.sansa.org.za vir meer inligting. 
DAGBOEK VAN GEBEURE 


4 May SARL 753 Naelloop 10-11 May AWA, AM en ESB Kompetisie 15 May 
RAE 24 May - SA AMSAT Ruimtesimposium 24 25 may C@ WW DX ESB 
Kompetisie 25 May SARL Digitale Kompetisie 


Die SARL nooi u om elke Sondagoggend om 10:00 SAT op 145,750 MHz in 
die Pretoria-omgewing en 145,650 op die Johannesburg network te luister na 
“Amateur Radio Today”. Daar is herleidings op 7 082, 7 205 en 17 660 kHz en 
ook 'n potgooi deur ZS6RO. Vir oudiostrome en Echolink deur ZSGFGS, besoek 
www.sarl.org.za, klik op “Amateur Radio Today”, gaan na die groen kolom en 
klik op 'Listen on the web'. 'n Heruitsending vind op Maandae om 16:30 UTC 
op 3 230 kHz plaas. Op die webwerf verskyn ook besonderhede aangaande 
verskeie ander heruitsendings. Ontvangsrapporte, kommentaar en voorstelle sal 
waardeer word. Stuur e-pos aan artoday@sarl.org.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 


- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur Louis Kirstein, ZS1LK. 


Dankie dat u geluister het, 73. 
/EX 


